滅火筒

滅火筒，又叫滅火器，係救火嘅架生，裝住啲化學劑，用時就會出啲二氧化碳、泡沫、粉末、水、濕嘅化學劑、或者哈龍氣，唔畀着火嘅嘢掂到氧氣，就燒唔落去。

傳統嘅滅火筒係有分顏色，唔同色代表筒裏面裝住唔同嘅滅火劑，而唔同嘅滅火劑有唔同嘅用途。唔同嘅滅火筒有唔同嘅操作方法，例如紅色筒身頂部有粒掣畀人拍落去嘅係水，奶白色筒身要將支滅火筒上下掉轉先有嘢出嘅係泡沫，黑色筒身有個氣壓表同埋喇叭型噴嘴嘅係二氧化碳，藍色筒身係乾粉末，重有一種黃/綠色嘅係哈龍，因為有毒所以家陣已經唔多見。但係今時今日大部份滅火筒都用晒紅色筒身，就連外形同埋操作方法都差唔多。

理論上，水係救大部份火嘅最理想工具，因為佢兼具降溫同隔絕氣體氧兩種功能；不過因為佢係導體容易通電，所以唔用得嚟救同電有關嘅火。唔少燒得着嘅液體都輕過水，用水救液體着火唔止無效重反而會累事。氣體滅火劑基本上任何類型火都啱用，不過用嚟救液體火用泡沫以至乾粉都比較好。另外，某啲金屬會因為化學反應着火，用乾粉類滅火劑救呢類火效果尤其好。

滅火筒辨認

1997前英國／香港

中華民國

維修
滅火筒必須定時檢查維修，以確保效能及安全。大部份地區都規定滅火筒需要由合資格人士定期檢查。滅火筒日久失修唔單只要用嘅時候用唔到，重可能會因為壓力而爆炸。

救火